akoy umuuwing litong lito, ang patuloy ni chichoy, na iniisip na kahit isang titis lamang, isang sigarilyo, ay nagkataong nahulog may sumabog na isang lampara, sa mga sandaling itoy wala tayong general, ni arsobispo, ni anoman, ni mga kawani man lamang! abo ang lahat ng napatungo sa pista kagabi! virgen santisima! susmariosep! ang bulalas ni kapitana loleng; ang lahat ng may utang sa atin ay naroroon; susmariosep! at mayroon kaming isang bahay na malapit doon. ngayon ninyo malalaman, ang patuloy ni chichoy na mahina ang boses, ngunit kailangan ninyong ipaglihim. ngayong hapon ay aking natagpuan ang isa kong kaibigang manunulat sa isang kawanihan, at sa pag uusap namin ng ukol sa bagay na iyan ay sinabi sa akin ang lihim: nabatid niya sa ilang kawani. sino sa akala ninyo ang naglagay ng mga bayong ng pulbura? ikinibit ng marami ang kanilang balikat; si kapitang toringoy lamang ang tumingin nang pasulyap kay isagani. ang insik na si quiroga?